**N á v r h**

**VYHLÁŠKA**

**Ministerstva investícií, regionálneho rozvoja a informatizácie Slovenskej republiky**

**z ... 2022**

**o jednotnom formáte elektronických správ**

Ministerstvo investícií, regionálneho rozvoja a informatizácie Slovenskej republiky (ďalej len „ministerstvo“) podľa § 59 ods. 1 písm. a) zákona č. 305/2013 Z. z.
o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 313/2018 Z. z. (ďalej len „zákon“) ustanovuje:

**§ 1**

**Predmet úpravy**

1. Táto vyhláška ustanovuje formát elektronických správ vytváraných a odosielaných prostredníctvom ústredného portálu verejnej správy, špecializovaného portálu
a informačného systému integrovaného obslužného miesta.
2. Formát elektronických správ zahŕňa schému elektronickej správy, spôsob identifikácie odosielateľa a adresáta elektronickej správy, formát elektronickej doručenky podľa § 30 zákona a spôsob vytvárania a odosielania elektronických správ.

**§ 2**

**Formát elektronických správ**

1. Formát elektronických správ je založený na schéme elektronickej správy, ktorá je štandardom middleware protokolov sieťovej komunikácie podľa osobitného predpisu[[1]](#footnote-1)) (ďalej len „Sk-Talk“).
2. Elektronické správy sú prenášané s použitím Sk-Talk.
3. Identifikácia odosielateľa a adresáta elektronickej správy alebo osoby, ktorej je možné doručovať elektronické správy namiesto adresáta elektronickej správy (ďalej len „prijímateľ elektronickej správy“) podľa osobitných predpisov, sa vykoná prostredníctvom identifikátora elektronickej schránky, ktorý je kombináciou znakov generovanou v komunikačnej časti autentifikačného modulu ústredného portálu verejnej správy.
4. Formát elektronickej doručenky podľa § 30 zákona sa vymedzuje ako elektronický dokument obsahujúci údaj o momente elektronického doručenia a identifikujúci odosielateľa elektronickej správy, prijímateľa elektronickej správy, elektronickú správu a jej obsah, ktorý sa vytvára vo formáte umožňujúcom automatizované spracovanie údajov podľa na to určeného elektronického formulára.

**§** 3

**Formát vytvárania a odosielania elektronických správ**

1. Ak odsek 2 neustanovuje inak, elektronické správy sa vytvárajú a odosielajú tak, že
2. dátové prvky kontajnera elektronickej správy, ich štruktúra a spôsob použitia sú v súlade s prílohou a
3. každá elektronická správa obsahuje len jeden kontajner elektronickej správy.
4. Ak ide o elektronickú správu, ktorá nie je elektronickou úradnou správou a vytvára sa automatizovane prostredníctvom spoločného modulu podľa § 10 zákona, ustanovenie odseku 1 písm. a) sa nemusí použiť, ak je dodržaná štruktúra údajov Sk-Talk.
5. Ak sa z dôvodu zmeny Sk-Talk vyvolanej zmenou podmienok prepojenia informačných systémov verejnej správy[[2]](#footnote-2)) zmení obsah súčastí kontajnera elektronickej správy, podľa tejto zmeny sa postupuje po uplynutí jedného roka od jej zverejnenia podľa osobitného predpisu.1)

**§ 4**

**Zrušovacie ustanovenie**

 Zrušuje sa výnos Ministerstva financií Slovenskej republiky z 3. apríla 2014 č. MF/009269/2014-173 o jednotnom formáte elektronických správ vytváraných a odosielaných prostredníctvom prístupových miest (oznámenie č. 96/2014 Z. z.).

**§ 5**

**Účinnosť**

Táto vyhláška nadobúda účinnosť 1. mája 2022.

Príloha

k vyhláške č. ... / 2022 Z. z.

**Dátové prvky kontajnera elektronickej správy, ich štruktúra a spôsob použitia**

|  |  |  |
| --- | --- | --- |
| **Slovensky** VerziaStavGestor | **Anglicky XML** | **Spresňujúce informácie a podmienky** |
| Kontajner elektronickej správy(D.2)1.0PovinnýMinisterstvo investícií, regionálneho rozvoja a informatizácie Slovenskej republiky | MessageContainer | Zložený dátový prvok pre prenos elektronickej správy.[**Má súčasti:**Identifikátor elektronickej správyOdosielateľ elektronickej správyPrijímateľ elektronickej správyTyp elektronickej správyPredmet elektronickej správyZnačka odosielateľa elektronickej správyZnačka prijímateľa elektronickej správyObjekt elektronickej správy][**Hodnoty:** Neobsahuje.][**Poznámky:** Ide o hlavný koreňový prvok (root element)] |
| Identifikátorelektronickej správy(D.2.1)1.0PovinnýMinisterstvo investícií, regionálneho rozvoja a informatizácie Slovenskej republiky | MessageId | Jednoznačný identifikátor elektronickej správy.[**Stav**: Povinný.][**Formát reprezentácie**: Textový reťazec.][**Hodnoty**: Hodnota je generovaná. Predpísanáštruktúra textového reťazca je 32 hexadecimálnych znakov, oddelených pomlčkami do piatich skupín v tvareXXXXXXXX-XXXX-XXXX-XXXX-XXXXXXXXXXXX podľa Universally Unique Identifier (UUID). Technologické prostriedky na vytváranie textového reťazca v tvare Universally Unique Identifier (UUID) sú podľa verzie 4 alebo 5 podľa osobitnej špecifikácie.[[3]](#footnote-3)) Hodnota musí byť totožná s hodnotou v elemente MessageID v Sk-Talk správe.]*Príklad použitia*: 3F2504E0-4F89-11D3-9A0C-0305E82C3301.[**Poznámky**: Pri použití verzie 5 v tvare Universally Unique Identifier (UUID) podľa osobitnej špecifikácie3) sa používa unikátny menný priestor, pridelený správcovi informačného systému verejnej správy ministerstvom.] |
| Odosielateľelektronickej správy(D.2.2)1.0PovinnýMinisterstvo investícií, regionálneho rozvoja a informatizácie Slovenskej republiky | SenderId | Identifikátor elektronickej schránky odosielateľa.[Hodnoty: podľa pravidiel zverejnených podľa osobitného predpisu1)][**Povinne spracovateľná veľkosť dátového poľa**: Najmenej 1023 znakov.] [**Stav**: Povinný.] |
| Prijímateľelektronickej správy(D.2.3)1.0PovinnýMinisterstvo investícií, regionálneho rozvoja a informatizácie Slovenskej republiky | RecipientId | Identifikátor elektronickej schránky prijímateľa. [**Stav**: Povinný.][Hodnoty: podľa pravidiel zverejnených podľa osobitného predpisu1)][**Povinne spracovateľná veľkosť dátového poľa**: Najmenej 1023 znakov.] |
| Typ elektronickej správy(D.2.4)1.0PovinnýMinisterstvo investícií, regionálneho rozvoja a informatizácie Slovenskej republiky | MessageType | Identifikuje typ podania, rozhodnutia apodobne[**Stav**: Povinný.][**Formát reprezentácie**: Textový reťazec.][**Povinne spracovateľná veľkosť dátového poľa**: Najmenej 255 znakov.] [**Poznámky**: Slúži na automatické spracovanie  v agendových systémoch.] [**Pravidlá použitia:** Hodnota a jej tvar sa používa podľa pravidiel použitia zverejnených podľa osobitného predpisu.1)] |
| Predmetelektronickej správy(D.2.5)1.0NepovinnýMinisterstvo investícií, regionálneho rozvoja a informatizácie Slovenskej republiky | MessageSubject | Stručný popis predmetu elektronickej správy.[**Stav**: Nepovinný.][**Formát reprezentácie**: Textový reťazec.][**Povinne spracovateľná veľkosť dátového poľa**: Najmenej 512 znakov.] [**Hodnoty**: Nemá predpísaný obsah.][**Poznámky**: Môže byť definovaný podľa názvu priradeného k danému typu elektronickej správy.][**Pravidlá použitia:** Hodnota je povinná, ak sa elektronická správa zasiela do elektronickej schránky. Hodnota a jej tvar sa používa podľa pravidiel použitia zverejnených podľa osobitného predpisu.1)] |
| Značka odosielateľaelektronickej správy(D.2.6)1.0NepovinnýMinisterstvo investícií, regionálneho rozvoja a informatizácie Slovenskej republiky | SenderBusinessReference | Spisová značka odosielateľa elektronickejsprávy. [**Stav**: Nepovinný.][**Formát reprezentácie**: Textový reťazec.][**Hodnoty**: Nemá predpísaný obsah.][**Pravidlá použitia:** V  prípade elektronických úradných dokumentov sa používa vždy.] |
| Značka prijímateľaelektronickej správy(D.2.7)1.0NepovinnýMinisterstvo investícií, regionálneho rozvoja a informatizácie Slovenskej republiky | RecipientBusinessReference | Spisová značka prijímateľa elektronickejsprávy. [**Stav**: Nepovinný.][**Formát reprezentácie**: Textový reťazec.][**Hodnoty**: Nemá predpísaný obsah.][**Pravidlá použitia:** Pri odpovedi sa odporúča uviesť hodnotu SenderBusinessReference z pôvodnej správy.] |
| Objekt elektronickej správy(D.2.8)1.0PovinnýMinisterstvo investícií, regionálneho rozvoja a informatizácie Slovenskej republiky  | Object | Dátový prvok pre jeden objekt obsahuelektronickej správy.[**Stav**: Povinný][**Hodnoty**: Objekt je tvorený údajmi vyplnenými podľa elektronického formulára vo formáte XML alebo iným obsahom. Ak je obsahom podpisový kontajner (napríklad ASiC), obsahujúci viacero podpísaných elektronických dokumentov, pravidlá pre poradie ich zobrazenia v elektronickej schránke adresáta a poradie ich spracovania v agendovom systéme adresáta sú zverejnené podľa osobitného predpisu.1) Údaje vyplnené podľa elektronického formulára používajú deklaráciu menného priestoru podľa štandardov elektronických formulárov.][**Poznámky**: Môže byť použitý viackrát,pretože elektronická správa môže obsahovaťviac objektov.**Príklad použitia***:* Objektmi môžu byť napríklad: Objekt č.1: podpisový kontajner ASiC obsahujúci podpísané údaje vyplnené podľa elektronického formulára vnorené v štruktúre Kontajnera XML údajov. Objekt č. 2: príloha č. 1 vo formáte PDF/A-1. Objekt č. 3: príloha č. 2 vo formáte ASiC obsahujúca podpísané údaje vyplnené podľa elektronického formulára v štruktúre Kontajnera XML údajov.]**Atribúty**: Id, Name, Description, Class,IsSigned, MimeType, Encoding |
|  | Id | Reťazec slúžiaci ako jednoznačný identifikátor objektu elektronickej správy.[**Stav**: Povinný.][**Formát reprezentácie**: Hodnota jegenerovaná. Predpísaná štruktúra textovéhoreťazca je 32 hexadecimálnych znakov,oddelených pomlčkami do piatich skupín vtvare XXXXXXXX-XXXX-XXXX-XXXX-XXXXXXXXXXXXpodľa Universally Unique Identifier (UUID). Technologické prostriedky na vytváranie textového reťazca v tvare Universally Unique Identifier (UUID) sú podľa verzie 4 alebo verzie 5 podľa osobitnej špecifikácie3)]*Príklad použitia*: 3F2504E0-4F89-11D3-9A0C-0305E82C3302.[**Poznámky**: Cieľom použitia je možnosťreferencovania. Pri použití verzie 5 v tvare Universally Unique Identifier (UUID) podľa osobitnej špecifikácie3) sa používa unikátny menný priestor, pridelený správcovi informačného systému verejnej správy ministerstvom. Pre každý dátový prvok Object musí atribút „Id“ obsahovať jedinečnú hodnotu.] |
|  | Name | Názov objektu, spravidla názov súboru tvoriaceho objekt.[**Stav:** Nepovinný.][Pravidlá použitia: Hodnota sa spravidla uvádza vždy. Umožňuje správne a jednoznačné určenie názvu objektu pre ukladanie objektu zo správy. Typicky názov súboru prílohy. Názov obsahuje správnu príponu súboru pre daný formát súboru.][**Hodnoty**: Nemá predpísaný obsah.*Príklady použitia*:RozhodnutieUPSVAR\_RP\_131\_priloha.pdf,Ziadost\_stavebne\_povolenie\_15.xml.] |
|  | Description | Popis objektu, určený na zobrazenie.[**Stav**: Nepovinný.][**Hodnoty**: Nemá predpísaný obsah.*Príklady použitia*: Rozhodnutie o pridelenírodičovského príspevku príloha č.1, Žiadosťo stavebné povolenie.] |
|  | Class | Trieda objektu, slúži na identifikovanie typu /účelu použitia objektu.[**Stav**: Povinný.][**Hodnoty**: Vypĺňa sa v súlade s číselníkomústredného portálu verejnej správyOBJECT\_CLASS. Hodnota a jej tvar sa používa podľa pravidiel použitia zverejnených podľa osobitného predpisu.1) |
|  | IsSigned | Príznak, či je objekt elektronicky podpísaný.[**Stav**: Nepovinný.][**Hodnoty**:**„true“**, **„false“**.][**Pravidlá použitia:**Určujúca je vždy hodnota tohto atribútu bez ohľadu na skutočnosť, či je súbor naozaj podpísaný. Ak nie je použitý alebo je uvedená hodnota „false“, považuje sa objekt za nepodpísaný. Spracovanie sa riadi podľa pravidiel spracovania zverejnených podľa osobitného predpisu1).Hodnota sa určuje spravidla v súlade so štandardom validácie formátov podpísaných elektronických dokumentov podľa osobitného predpisu3).] |
|  | MimeType | Typ obsahu objektu, určuje dátový formátobjektu.[**Stav**: Povinný.][**Pravidlá použitia**: Pravidlá pre použitie jednotlivých hodnôt a spracúvanie objektov na ich základe sú zverejnené podľa osobitného predpisu.1) Hodnota atribútu MimeType čo najpresnejšie identifikuje konkrétny formát elektronického dokumentu.] [**Poznámky**: Ak hodnota MimeType nie je v súlade s obsahom objektu, určujúca pre spracovanie je vždy hodnota MimeType.]  |
|  | Encoding | Spôsob kódovania obsahu a interpretácie dát.Povolené hodnoty XML a Base64.[**Stav**: Povinný.][**Hodnoty**:**„XML“,** ak je použité kódovanie prostredníctvom XML (hodnota sa používa len ak je objekt v jazyku XML).**„Base64“**, ak je použité kódovanie prostredníctvom Base64.][Poznámky: Ak hodnota Encoding nie je v súlade s obsahom objektu, určujúca pre spracovanie je vždy hodnota v Encoding.] |

1. ) § 11 písm. g) vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z.

 o štandardoch pre informačné technológie verejnej správy. [↑](#footnote-ref-1)
2. ) § 2 ods. 4 zákona č . 95/2019 Z. z. o informačných technológiách vo verejnej správe a o zmene a doplnení niektorých

 zákonov. [↑](#footnote-ref-2)
3. ) RFC 4122 Menný priestor jednotného názvu zdrojov (URN) pre univerzálny jedinečný identifikátor (UUID). [↑](#footnote-ref-3)